<classify> Msemaji wa Ruvu Shooting Masau Bwire alisema jana kuwa watacheza na Mbeya City kujipima kwa maandalizi yao ya Ligi Daraja la Kwanza, na Mbeya City ikifanya maandalizi ya Ligi Kuu. Tunacheza na timu za Ligi Kuu kwasababu tunataka kujipima na kuona ni kwa vipi tutaenda kupambana kwa ajili ya kufanya vizuri na kurudi kwa nguvu, alisema.Aidha, Kocha wa Mbeya City Juma Mwambusi alisema kabla ya kuanza kwa michuano ya ligi anahitaji mechi mbili au tatu kukipima kikosi chake kwa mara ya mwisho. Akizungumza na gazeti hili jana Mwambusi alisema kikosi chake kinaendelea vizuri na mazoezi na tayari amepeleka mapendekezo kwa uongozi wa timu hiyo juu ya timu anazohitaji kupima kikosi hicho kuwapima wachezaji wake.Namshukuru Mungu wachezaji wanaendelea vizuri na baadhi ni majeruhi, kabla ya kuanza kwa ligi tumedhamiria kucheza mechi kama mbili au tatu kama itawezekana ili kusudi niangalie kikosi changu kwa mara ya mwisho kabla ya kuelekea kwa michuano ya ligi,alisema.Alisema wanahitaji kabla ya kumalizika kwa wiki hii wawe wamepata angalau mechi moja, na wiki ijayo pia wawe wamepata nyingine zitakazowaweka vizuri kwa maandalizi yao.  <topic>: MICHEZO 